Tetracampinae

Tetracampinae er en gruppe som hører til blant parasittvepsene og er en familie i ordenen vepser. Det er en artsfattig gruppe som omfatter rundt 30 kjente arter fordelt på 7 slekter.  arter er funnet i Europa, ingen så langt publisert fra Norge, men vi har sannsynligvis fem arter. 

 Utseende 
Små, slanke, vanligvis metallgrønne snyltevepser. Hodet er mye bredere enn langt og skilt fra forkroppen med en smal "hals", antennene ganske lange og kraftige med et stort ledd ved roten. Vingene er mer eller mindre klubbeformede, forvingen noen ganger med et stort vingemerke.

 Levevis 
Larvene er parasitoider og snylter på planteetende insekter, mest fluer. Artene i slekten Dipriocampe snylter på egg av barvepser (Diprionidae), og arten Dipriocampe diprioni ble overført fra Europa til Nord-Amerika i et forsøk på å få kontroll med innførte barvepser som gjorde skade på skog, men den greide tilsynelatende ikke å etablere seg. Noen arter av slekten Foersterella snylter på egg av skjoldbiller (Cassida spp, Chrysomelidae).

 Systematisk inndeling 

 ordenen vepser, (Hymenoptera)
 gruppen stilkvepser, Apocrita 
 gruppen Proctotrupomorpha 
 gruppen Chalcidoidea
 familien Tetracampidae
 Tetracampinae – 30 arter i 7 slekter, 9 arter i Europa
 slekten Cassidocida  Crawford, 1913
 slekten Diplesiostigma Girault, 1920
 slekten Dipriocampe Bouček, 1957 - i Europa:
 Dipriocampe diprioni (Ferriére, 1935)- finnes i Sverige
 Dipriocampe elongata (Erdös, 1951) – finnes i Sverige
 slekten Epiclerus Haliday, 1844 - i Europa:
 Epiclerus femoralis Walker, 1872
 Epiclerus nomocerus (Masi, 1934) – finnes i Sverige
 Epiclerus panyas (Walker, 1839) – finnes i Sverige
 Epiclerus temenus (Walker, 1839) – finnes i Sverige
 slekten Foersterella Dalla Torre, 1897- i Europa:
 Foersterella erdoesi Boucek, 1958 – finnes i Sverige
 Foersterella reptans (Nees, 1834) – finnes i Sverige
 slekten Niticampe Bouček, 1988
 slekten Tetracampe Förster, 1841 - i Europa:
 Tetracampe impressa Förster, 1841 – finnes i Sverige

 Kilder 
 Natural History Museum, Universal Chalcidoidea Database 

 van Noort, Simon (uten dato) WaspWeb - Tetracampid wasps of Africa and Madagascar 
 Fauna Europaea, utbredelsesdatabase over europeiske dyr:  

 Eksterne lenker 


Kategori:Tetracampidae